Elena Udrea a afirmat luni seara, invitata la Gandul.info , ca i-a spus lui Traian Basescu despre acuzatiile la adresa generalului SRI Florian Coldea, formulate intr-un interviu HotNews.ro , si ca deputatul PSD Sebastian Ghita le-a spus "metaforic" sefilor serviciului, George Maior si gen Coldea, ca i-ar impusca daca i-ar instrumenta fratelui sau un dosar similar cu cazul Mircea Basescu - Bercea Mondial.Reamintim ca Elena Udrea a anuntat vineri, intr-un interviu pentru HotNews.ro, ca a depus un denunt la DNA impotriva lui Florian Coldea (director interimar SRI). Udrea il acuza pe Coldea ca ar fi instrumentat campania impotriva sa si il acuza ca i-ar fi cerut fostului sau sot, Dorin Cocos, sa ii dea 500.000 de euro lui Sebastian Ghita pentru a-i sustine televiziunea Romania TV. Udrea sustine ca banii au fost dati de Dorin Cocos prin intermediul fiului sau, Alin Cocos.Sebastiat Ghita "s-a dus la domnul Coldea si domnul Maior si le-a spus ca daca ii fac lui ce i-au facut lui Traian Basescu cu fratele lui ii va impusca", a spus luni Elena Udrea, la Gandul.info.Aceasta a povestit ca a avut o relatie "oscilanta" cu Sebastian Ghita, mai apropiata inainte de venirea la putere a PSD dar care s-a schimbat dupa ce Victor Ponta a ajuns premier: "Cateodata comunicam mai mult in Parlament, chiar si in afara, in functie de interesul sau de moment, de a da semnale ca e mai apropiat de zona PDL si a presedintelui, fie de a da semnale ca e mai apropiat de PSD si Victor Ponta".Udrea a sustinut ca Ghita ii povestea "de foarte multe ori" "lucruri din discutiile pe care le avea cu conducerea SRI" si ca stie ca si el are instrumentate dosare.In acest context deputatul PSD i-ar fi spus acesteia ca i-ar impusca pe Maior si pe Coldea daca i-ar instrumenta un dosar fratelui sau similar cu modul in care a decurs cazul Mircea Basescu - Bercea Mondial."Evident era metaforic" si evident ca Sebastian Ghita "va spune ca nu e adevarat", a completat Elena Udrea.Elena Udrea a mai afirmat luni ca "Toti marii barbati politici ai tarii s-au ascuns pe sub mese".